钦定古今图书集成/理学汇编/学行典/第084卷 > 周子通书 > 《志学章》
## 钦定古今图书集成/理学汇编/学行典/第084卷 > 周子通书 > 《志学章》

《圣希天》，贤希圣，士希贤。

〈注〉希，望也。

《伊尹》《颜渊》，大贤也。伊尹耻其君不为尧舜，一夫不得
其所，若挞于市。颜渊“不迁怒，不贰过，三月不违仁。”

皆贤人之事也

志伊尹之所志，学颜子之所学。

此言士希贤也

“过则圣，及则贤”，不及则亦不失于令名。

三者随其所用之浅深，以为所至之近远，不失令名，以其有为善之实也　。胡氏曰：“周子患人以发策决科、荣身肥家、希世取宠为事也，故曰志。伊尹之所志；患人以广闻见、工文词、矜智能、慕空寂为事也，故曰学颜子之所学。人能志此志而学此事，则知此书之包括至大，而其用无穷矣。”